דיק פוסברי

ריצ'רד דגלאס "דיק" פוסברי (באנגלית: Richard Douglas "Dick" Fosbury; 6 במרץ 1947 – 12 במרץ 2023) היה אתלט אמריקאי. אלוף אולימפי (מקסיקו סיטי 1968) בקפיצה לגובה. טכניקת הקפיצה לגובה הנהוגה כיום קרויה על שמו, "קפיצת פוסברי".

ביוגרפיה 
פוסברי נולד בפורטלנד, אורגון. הוא למד באוניברסיטת המדינה של אורגון.

באולימפיאדת מקסיקו סיטי (1968) זכה פוסברי במדליית זהב בקפיצה לגובה בשיא אולימפי חדש של 2.24 מטר, לפני בן ארצו אד כרותרס (2.22 מטר) וולנטין גברילוב מברית המועצות (2.20 מטר). שלושתם קפצו גבוה יותר מהשיא האולימפי.

בעוד כל מתחריו קפצו בסגנון המקובל אז, גלילת בטן (כאשר החלק הקדמי של הגוף מופנה כלפי הרף, והרגל עוברת ראשונה את הרף), קפץ פוסברי בסגנון חדש שלא נראה לפני כן – עם הגב לכוון הרף, כאשר הזרוע והראש עוברים את הרף לפני שאר חלקי הגוף. לכן נקרא הסגנון על שמו, "סגנון פוסברי".

עם השנים הפך סגנון פוסברי לסגנון השולט בענף, וגלילת הבטן עברה מן העולם.

נפטר ב-12 במרץ 2023.

במדיה 
בשנת 2015 אביצ'י בנה את הקליפ של שירו Broken Arrows על סיפורו.

קישורים חיצוניים

הערות שוליים 

קופצים לגובה אמריקאים
אלופים אולימפיים: קפיצה לגובה (גברים)
אתלטים באולימפיאדת מקסיקו סיטי (1968)
אלופים אולימפיים אמריקאים: אתלטיקה
בוגרי אוניברסיטת המדינה של אורגון
אמריקאים שנולדו ב-1947
אמריקאים שנפטרו ב-2023